CELEX: 52012DP0307
Language: bg
Date: 2012-09-11 00:00:00
Title: Снемане на парламентарния имунитет на Jaroslaw Leszek Walesa Решение на Европейския парламент от 11 септември 2012 г. относно искане за снемане на имунитета на Jarosław Leszek Wałęsa (2012/2112(IMM))

3.12.2013   
            
            
               BG
            
            
               Официален вестник на Европейския съюз
            
            
               CE 353/152
            
         Вторник, 11 септември 2012 г.Снемане на парламентарния имунитет на Jaroslaw Leszek Walesa
   P7_TA(2012)0307
   Решение на Европейския парламент от 11 септември 2012 г. относно искане за снемане на имунитета на Jarosław Leszek Wałęsa (2012/2112(IMM))
   2013/C 353 E/23
   
      Европейският парламент,
   
               —
            
            
               като взе предвид искането за снемане на имунитета на Jarosław Leszek Wałęsa, изпратено на 20 април 2012 г. от главния прокурор на Република Полша във връзка с производство относно предполагаемо нарушение и представено на пленарно заседание на 23 май 2012 г.,
            
         
               —
            
            
               след като предостави на Jarosław Leszek Wałęsa възможността да бъде изслушан в съответствие с член 7, параграф 3 от Правилника,
            
         
               —
            
            
               като взе предвид членове 8 и 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),
            
         
               —
            
            
               като взе предвид член 105 от Конституцията на Република Полша и член 7б, алинея 1 и член 7в, във връзка с член 10б от полския Закон за упражняване на мандата на член на Сейма или на Сената от 9 май 1996 г.,
            
         
               —
            
            
               като взе предвид член 6, параграф 2 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0230/2012),
            
         
               А.
            
            
               като има предвид, че Главният прокурор на Република Полша е поискал снемане на парламентарния имунитет на члена на Европейския парламент Jarosław Leszek Wałęsa във връзка с производство относно предполагаемо нарушение;
            
         
               Б.
            
            
               като има предвид, че искането на Главния прокурор е свързано с производство по обвинение за нарушение съгласно полския Административно-наказателен кодекс от 20 май 1971 г. и Закона за движението по пътищата от 20 юни 1997 г. във връзка с пътно-транспортно произшествие, настъпило на 2 септември 2011 г. в Полша, с участието на Jarosław Leszek Wałęsa, в което той е получил тежки наранявания;
            
         
               В.
            
            
               като има предвид, че съгласно член 9 от Протокол №7 за привилегиите и имунитетите на Европейския съюз на територията на своята държава членовете на ЕП се ползват с имунитетите, предоставени на членовете на техния парламент;
            
         
               Г.
            
            
               като има предвид, че Jarosław Leszek Wałęsa е отказал да бъде изслушан от комисията по правни въпроси, но е посочил, че предпочита бързо приключване на въпроса и счита, че имунитетът му следва да бъде снет;
            
         
               Д.
            
            
               като има предвид, че единствено Парламентът има правомощието да реши дали да се снеме или не имунитетът в даден случай; като има предвид, че Парламентът може да вземе предвид в разумна степен становището на член на ЕП при вземането на своето решение дали да снеме или не неговия имунитет (2);
            
         
               Е.
            
            
               като има предвид, че съгласно документите, представени на комисията по правни въпроси, фактите по случая сочат, че предполагаемите деяния нямат пряка, явна връзка с изпълнението от страна на Jarosław Leszek Wałęsa на неговите задължения като член на Европейския парламент;
            
         
               Ж.
            
            
               като има предвид, че следователно Jarosław Leszek Wałęsa не е действал в изпълнение на своите задължения като член на Европейския парламент;
            
         
               1.
            
            
               Решава да снеме имунитета на Jarosław Leszek Wałęsa;
            
         
               2.
            
            
               Възлага на своя председател незабавно да предаде настоящото решение и доклада на своята компетентна комисия на компетентните органи на Полша и на Jarosław Leszek Wałęsa.
            
         
      (1)  Дело 101/63 Wagner ср/у Fohrmann и Krier [1964] ECR 195, Дело 149/85 Wybot ср/у Faure и др. [1986] ECR 2391, Дело T-345/05 Mote ср/у Парламента [2008] Сборник II-2849, Съединени дела C-200/07 и C-201/07 Marra ср/у De Gregorio и Clemente [2008] Сборник I-7929, Дело T-42/06 Gollnisch ср/у Парламента (все още непубликувано в Сборника) и Дело C-163/10 Patriciello (все още непубликувано в Сборника).
   
      (2)  Дело T-345/05 Mote ср/у Парламента [2008] Сборник, стр. II-2849, точки 28–52).